sagorsarker/bangla-wikipedia huggingface dataset:
দৈনন্দিন জীবন-কৌশল

দৈনন্দিন জীবন-কৌশল (ইংরেজি "লাইফহ্যাক" lifehack) বলতে এমন কোনও সময়-সাশ্রয়ী, দক্ষ ও দ্রুত কার্যকর পদ্ধতি বা কৌশলকে বোঝায় যা ব্যক্তির দৈনন্দিন জীবনে নিয়মিতভাবে উদ্ভূত কোনও সমস্যার দ্রুত সমাধান করে, কোনও দৈনন্দিন কাজকে অধিকতর সরল করে ও ঐসব কাজে বিফলতাজনিত নৈরাশ্য হ্রাস করে। এর ফলে ব্যক্তির দৈনন্দিন জীবনে উৎপাদনশীলতা ও কর্মদক্ষতা বৃদ্ধি পায়। যেসব ব্যক্তি এই ধরনের পদ্ধতি বা কৌশল ব্যবহার করে, তাদেরকে দৈনন্দিন জীবন-কৌশলী (ইংরেজি "লাইফহ্যাকার" lifehacker) এবং তাদের এই কর্মকাণ্ডকে "দৈনন্দিন জীবন-কৌশল প্রয়োগ" (ইংরেজি "লাইফ হ্যাকিং" lifehacking) বলা হয়।
দৈনন্দিন জীবন-কৌশল-এর ইংরেজি প্রতিশব্দ "লাইফহ্যাক" কথাটি প্রথম ২০০৪ সালে মার্কিন যুক্তরাষ্ট্রের ক্যালিফোর্নিয়া অঙ্গরাজ্যের স্যান ডিয়েগো নগরীতে অনুষ্ঠিত ওরাইলি উদীয়মান প্রযুক্তি সম্মেলনে প্রথম ব্যবহার করা হয়। প্রযুক্তি-সংক্রান্ত সাংবাদিক ড্যানি ওব্রায়েন তথ্য প্রযুক্তি খাতে কর্মরত পেশাদার ব্যক্তিরা তাদের কাজ সমাধা করার জন্য যেসমস্ত লজ্জাজনক "স্ক্রিপ্ট" (ক্ষুদ্র আকারের প্রোগ্রাম) ও "শর্টকাট" (সময়-সাশ্রয়ী দ্রুত সমাধান) ব্যবহার করতেন, সেগুলিকে বর্ণনা করার জন্য "লাইফহ্যাক" শব্দটি ব্যবহার করেন। পরবর্তীতে ওব্রায়েন ও ব্লগ-লেখক মার্লিন ম্যান ২০০৫ সালে ওরাইলি উদীয়মান প্রযুক্তি সম্মেলনের একটি অধিবেশন সহ-উপস্থাপনা করেন যার শিরোনাম ছিল "লাইফ হ্যাক্‌স লাইভ"। এই দুইজন ২০০৫ সালের ফেব্রুয়ারি মাস থেকে ওরাইলি প্রকাশনীর মেক সাময়িকীর জন্য একটি নিয়মিত কলাম লেখা শুরু করেন, যার শিরোনাম ছিল "লাইফ হ্যাক্‌স"।
মার্কিন উপভাষা সমাজ (American Dialect Society) "লাইফহ্যাক" শব্দটিকে ২০০৫ সালের জন্য বছরের দ্বিতীয় সর্বোচ্চ উপকারী শব্দ হিসেবে নির্বাচন করে (সবচেয়ে বেশি উপকারী শব্দটি ছিল "পডকাস্ট") ২০১১ সালের জুন মাসে শব্দটিকে অক্সফোর্ড অভিধানের আন্তর্জাল সংস্করণে যোগ করা হয়।
ইংরেজিতে "হ্যাক" শব্দটির মূল অর্থ হল ভারী, ভোঁতা আঘাত দিয়ে দিয়ে কোনও কিছু কাটা। বিংশ শতাব্দীর শেষভাগে এসে কম্পিউটার বা পরিগণক যন্ত্র সংক্রান্ত কর্মকাণ্ডে কথ্য ইংরেজিতে "হ্যাক" শব্দটিকে কোনও বিশেষ পরিগণন সমস্যা বা কম্পিউটিং সমস্যার এক ধরনের প্রথা-বহির্ভূত, অমার্জিত কিন্তু কার্যকর সমাধানকে বোঝাতে ব্যবহার করা শুরু হয়। যেমন "দ্রুত ও নোংরা" (কুইক অ্যান্ড ডার্টি) শেল স্ক্রিপ্ট বা কমান্ড লাইন সরঞ্জাম যেগুলি দ্রুত যেকোনও উপাত্ত ধারা ছাঁকন ও প্রক্রিয়াজাতকরণের কাজগুলি সম্পাদন করতে পারত। এখান থেকেই সম্ভবত "লাইফ হ্যাক" শব্দটির উদ্ভব ঘটে, যা দিয়ে কম্পিউটার প্রোগ্রামারের কর্মজীবন এবং দৈনন্দিন জীবনের যেসব কাজ কম্পিউটারের সাথে সম্পর্কিত নয়, সেসব কাজের জন্যও দ্রুত ও কার্যকরী সমাধানগুলিকে নির্দেশ করা শুরু হয়।
বাংলাদেশ জাতীয় হিন্দু মহাজোট

বাংলাদেশ জাতীয় হিন্দু মহাজোট (সংক্ষেপে: বিজেএইচএম) হলো বাংলাদেশ ভিত্তিক একটি অরাজনৈতিক, সামাজিক হিন্দু ধর্মীয় সংগঠন। এটি বাংলাদেশের ছোট-বড় ২৩টি হিন্দু ধর্মীয় সংগঠনের জোট, যা ২০০৬ সালে ১৭ সেপ্টেম্বর প্রতিষ্ঠিত হয়। বিজেএইচএমের মূল লক্ষ্য হিসেবে হিন্দু সমাজকে সুসংহত করা এবং হিন্দুধর্মের রক্ষা ও সেবা করা এবং বাংলাদেশের হিন্দু সমাজের ধর্মীয়, সামাজিক, সাংস্কৃতিক ও রাজনৈতিক অধিকার আদায় করাকে উল্লেখ করা হয়ে থাকে। জোটের বর্তমান সভাপতি ড. প্রভাস চন্দ্র রায় ও নির্বাহী মহাসচিব এবং মুখপাত্র পলাশ কান্তি দে।
জোটটি বাংলাদেশের ২৩টি ছোট-বড় হিন্দু ধর্মীয় সংগঠনের মহাজোট। এই ২৩টি সংগঠনের সাথে বিভিন্ন জেলার অনেকেই জড়িত রয়েছেন। ২০০৬ সালের ১৭ সেপ্টেম্বর জোটটি প্রতিষ্ঠিত হয়। বাংলাদেশের ৫৭টি জেলায় হিন্দু মহাজোটের পাশাপাশি এর অঙ্গ সংগঠন যুব মহাজোট ও ছাত্র মহাজোট রয়েছে।
২০১৩ সালের ৩০ আগস্ট সংগঠনটি তিন দফা দাবি জানায়। পরবর্তীতে এই তিন দফাসহ ২০২১ সালের ১৭ সেপ্টেম্বরে মোট সাত দফা দাবি জানানো হয়। যার মধ্যে সংখ্যালঘু উন্নয়ন মন্ত্রণালয় প্রতিষ্ঠা, নিজস্ব পৃথক আসন, হিন্দু উত্তরাধিকার আইন পুনর্গঠন, হিন্দুদের পূজায় সরকারী ছুটি ঘোষণার মত বিষয় রয়েছে।
২০২১ সালে সংগঠনটি প্রতিটি উপজেলায় মডেল মন্দির নির্মাণের দাবি জানায়।
সংগঠনটির বিরুদ্ধে সাম্প্রদায়িক বিভিন্ন উসকানি, ভারতীয় ভাষায় ব্যানার, বক্তব্য শেষে ভারত মাতা কি জয় স্লোগান, মুক্তিযুদ্ধে শহীদ হিন্দু সদস্যদের সংখ্যা নিয়ে নানা সময়ে বিতর্ক সৃষ্টির অভিযোগ আছে। বর্তমানে হিন্দু উত্তরাধিকার আইন অনুযায়ী যদি কারও পুত্র সন্তান থাকে, তাহলে কন্যা সন্তানরা তাদের উত্তরাধিকার সম্পত্তি পায় না। তবে পুত্র না থাকলে পুত্র রয়েছে এমন কন্যারা মৃত ব্যক্তির সম্পত্তির অংশ পেয়ে থাকে। এই হিন্দু আইন পরিবর্তন করতে চাওয়ার কারণে এই সংগঠনটি মানুষের জন্য ফাউন্ডেশনকে হিন্দুধর্ম ও সমাজবিরোধী আখ্যা দেয়।
এছাড়া এই সংগঠনের বিরুদ্ধে ডেইলি স্টারের সম্পাদক মাহফুজ আনাম ও "হিন্দু আইন প্রণয়নে নাগরিক উদ্যোগ" নিয়েও অপপ্রচার চালানোর অভিযোগ আছে।
অগ্রগামী তরঙ্গ

যে তরঙ্গ এক স্তর হতে অন্য স্তরে সঞ্চালিত হয়ে ক্রমাগত সামনের দিকে অগ্রসর হতে থাকে তাকে অগ্রগামী তরঙ্গ বা চলমান তরঙ্গ বলে। তরঙ্গ এর মত অগ্রগামী তরঙ্গ দুই প্রকারের। অগ্রগামী আড় তরঙ্গ ও অগ্রগামী লম্বিক তরঙ্গ। অগ্রগামী তরঙ্গ যদি তরঙ্গ এর গতির অভিমুখে সমকোণে কম্পিত হয় তবে তা অগ্রগামী আড় বা অগ্রগামী অনুপ্রস্থ তরঙ্গ। আবার কম্পন যদি গতির অভিমুখের সমান্তরালে কম্পিত হয় তবে সেই তরঙ্গ অগ্রগামী লম্বিক বা অগ্রগামী অনুপ্রস্থ তরঙ্গ। 
১. কোন মাধ্যমের একই প্রকার কম্পনে অগ্রগামী তরঙ্গের উৎপত্তি হয়। <br>
২. এটি একটি সুষম মাধ্যমের মধ্য দিয়ে একটা নির্দিষ্ট দ্রুতি বা বেগে প্রবাহিত হয়।<br>
৩. অগ্রগামী তরঙ্গের বেগের মাধ্যমের ঘনত্ব ও স্থিতিস্থাপকতার উপর নির্ভর করে।<br>
৪. মাধ্যমের কণাগুলোর কম্পন তরঙ্গ প্রবাহের সাপেক্ষে আর ও লম্বিক হতে পারে।<br>
৫. মাধ্যমের কণাগুলো কখনো স্থির থাকে না।<br>
৬. তরঙ্গ মুখের অভিলম্ব বরাবর শক্তি বহন করে এ তরঙ্গ প্রবাহিত হয়।<br>
৭. তরঙ্গ প্রবাহে মাধ্যমে বিভিন্ন অংশের চাপ ও ঘনত্বের একই প্রকার পরিবর্তন ঘটে।<br>
৮. মাধ্যমে মাধ্যমের প্রতিটি কণার কম্পাঙ্ক ও বিস্তার একই হয় এবং তারা একই ধরনের কম্পনে কম্পিত হয়।<br>
৯. তরঙ্গের প্রবাহের দরুন মাধ্যমের কণার দশা পরবর্তী কনাতে স্থানান্তরিত হয়।এরূপ দুটি কণার দশা বৈষম্য তাদের দূরত্বের সমানুপাতিক।<br>
১০. মাধ্যমের যেকোনো কণার বিভিন্ন ধর্ম যেমন:বেগ,ত্বরণ,শক্তি প্রভৃতি এরূপ পরিবর্তনের মধ্য দিয়ে যায়।
১. তরঙ্গদৈর্ঘ্যঃ তরঙ্গ সৃষ্টিকারী কোনো কম্পনশীল কণা পূর্ন কম্পন সম্পন্ন করতে যে সময় নেয়, সেই সময়ে যতটুকু দুরত্ব অতিক্রম করে তা হলো তরঙ্গদৈর্ঘ্য।
২. বিস্তারঃ কোনো কম্পনশীল কণা তার সাম্যাবস্থান থেকে ডানে, বামে অথবা উপরে বা নিচে সর্বাধিক যে দুরত্ব অতিক্রম করে তাকে ঐ কণার বিস্তার বলা হয়।
৩. দশাঃ কোনো কণার গতির যেকোনো সময়ের অবস্থাকে ঐ কণার দশা বলে।
৪. কৌণিক কম্পাংকঃ কম্পনরত কণাটির প্রতি একক সময়ে কৌণিক সরনের হারকে কণাটির কৌণিক কম্পাংক বলে। 
অগ্রগামী তরঙ্গের সাধারণ সমীকরনগুলো হলোঃ
y = a sin (ωt - 2πx/λ)
y = a sin2π/λ (vt - x) [অগ্রগামী তরঙ্গ x অক্ষের ধনাত্মক দিকে হলে এ সমীকরণটি প্রযোজ্য। ঋণাত্মক দিকে হলে (vt - x) এর স্থলে (vt + x) বসবে]
যেখানে,
<br>y = t সময়ে সাম্যাবস্থান থেকে কণার সরণ
<br>a = কণাটির কম্পনের বিস্তার
<br>ω = কণাটির কৌণিক কম্পাংক
<br>λ = তরঙ্গদৈর্ঘ্য
<br>v = তরঙ্গবেগ
<br>x = সরণ
এটি a বিন্দু থেকে x দুরত্বে অবস্থিত কোনো কণার সরনের সমীকরণ।
এ সমীকরন দুটি থেকে কোনো অগ্রগামী তরঙ্গের বিস্তার, তরঙ্গদৈর্ঘ্য, সরণ ইত্যাদি নির্ণয় করা যায়।
১. পুকুরের পানিতে ঢিল ছোঁড়া হলে ঢেউ পানির মধ্য দিয়ে ক্রমাগত অগ্রসর হতে থাকে। এটি অগ্রগামী তরঙ্গের উদাহরণ।
২. কেউ কথা বললে সেই শব্দ বায়ু মাধ্যমে ক্রমাগত সামনের দিকে অগ্রসর হয়ে শ্রোতার কানে পৌঁছে। এটি অগ্রগামী তরঙ্গ।
askiitians.com/progressive-wave
byjus.com/progressive-wave
জন কেন্ট

জন কার্টার কেন্ট (; জন্ম: ৭ মে, ১৯৭৯) কেপ প্রদেশের কেপ টাউন এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিংয়ে পারদর্শী ছিলেন জন কেন্ট।
আট বছর বয়সে ক্রিকেট খেলতে শুরু করেন তিনি। নাফিল্ড এন্ড এসএ স্কুলসের পক্ষে খেলার পাশাপাশি অনূর্ধ্ব-১৯ ক্রিকেট বিশ্বকাপে অংশ নিয়েছিলেন। এছাড়াও, নাটাল অনূর্ধ্ব-১৮ দলের পক্ষে ক্রিকেট ও হকি খেলায় পরপর দুই বছর খেলেন। নিজ প্রদেশের পক্ষে তিনি বেশ সফল হয়েছিলেন। এক পর্যায়ে তিনি শন পোলক ও মার্ক ওয়াহ’র ন্যায় খ্যাতনামা ক্রিকেটারদের নজর কেড়েছিলেন।
১৯৯৭-৯৮ মৌসুম সাল থেকে ২০১১ সাল পর্যন্ত জন কেন্টের প্রথম-শ্রেণীর খেলোয়াড়ী জীবন চলমান ছিল। ক্রিকেটের বাইরে পড়াশুনো নিয়ে সময় অতিবাহিত করতেন। এছাড়াও, গল্ফ ও চলচ্চিত্রের প্রতি বেশ আকৃষ্ট ছিলেন।
সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন জন কেন্ট। ৩ এপ্রিল, ২০০২ তারিখে ডারবানে সফরকারী অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। এরপর, ৬ এপ্রিল, ২০০২ তারিখে পোর্ট এলিজাবেথে একই দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।
ডলফিন্স ক্রিকেট দলের সাথে চুক্তি শেষ হবার পর তাকে অবমুক্তি দিলে ২০১১ সালে তিনি সকল স্তরের ক্রিকেট থেকে নিজের অবসর গ্রহণের কথা ঘোষণা করেন।
কাজী ফজলুর রহমান

কাজী ফজলুর রহমান শাহাবুদ্দিন আহমেদ তত্ত্বাবধায়ক সরকারের মন্ত্রীর পদমর্যাদার প্রাক্তন উপদেষ্টা। তিনি সেচ, বন, পরিবেশ, মৎস্য ও প্রাণিসম্পদ মন্ত্রানালয় দায়িত্বে ছিলেন।
একস্ত্রাকলাসা

একস্ত্রাকলাসা (; এছাড়াও পিকেও একস্ত্রাকলাসা নামে পরিচিত) হচ্ছে পুরুষদের ফুটবল ক্লাবগুলোর মধ্যে আয়োজিত একটি পোলীয় পেশাদার লিগ। এই লিগটি পোলীয় ফুটবল লিগ পদ্ধতির শীর্ষস্তরের ফুটবল প্রতিযোগিতা। পোলীয় ফুটবল এসোসিয়েশন দ্বারা পরিচালিত একস্ত্রাকলাসায় সর্বমোট ১৬টি ক্লাব প্রতিযোগিতা করে থাকে যার মধ্য হতে চ্যাম্পিয়নস পর্ব শেষে পয়েন্ট তালিকার শীর্ষ দল বিজয়ী দল হিসেবে শিরোপা জয়লাভ করে এবং প্লে-অফ পর্ব শেষে পয়েন্ট তালিকার নিচের দিকের দুটি দল আই লিগায় অবনমিত হয়।
একস্ত্রাকলাসার প্রতিটি মৌসুমে নিয়মিত পর্বে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। নিয়মিত মৌসুম শেষে পয়েন্ট তালিকার শীর্ষ ৮ দল চ্যাম্পিয়নস পর্বে প্রবেশ করে এবং নিচের দিকের ৮টি দল প্লে-অফ পর্বে প্রবেশ করে, যেখানে প্রতিটি ক্লাব নিজের পর্বের ক্লাবের বিরুদ্ধে একটি করে ম্যাচ খেলে। প্লে-অফ পর্ব শেষে, নিচের দুটি ক্লাবটি স্বয়ংক্রিয়ভাবে পোলীয় ফুটবল লিগ পদ্ধতির দ্বিতীয় স্তরে অবনমিত হয়। একই সাথে, আই লিগার চ্যাম্পিয়ন এবং দ্বিতীয় স্থান অধিকারী দল স্বয়ংক্রিয়ভাবে একস্ত্রাকলাসায় উন্নীত হয়।
ইমাম উদ্দীন আহমেদ চৌধুরী

ইমাম উদ্দিন আহমেদ চৌধুরী (১০ ডিসেম্বর ১৯২৬ — ২৪ অক্টোবর ২০২৩) ছিলেন একজন বাংলাদেশি সরকারি আমলা ও প্রকৌশলী। তিনি ছিলেন শাহাবুদ্দিন আহমেদ তত্ত্বাবধায়ক সরকারের একজন মন্ত্রীর পদমর্যাদার প্রাক্তন উপদেষ্টা। তিনি বাংলাদেশ রেলওয়ের প্রধান প্রকৌশলী, পরিকল্পনা মন্ত্রণালয়ের পরিকল্পনা বিভাগের সচিব, পরিকল্পনা কমিশনে সদস্যে, রেলওয়ে বিভাগের সচিব ও পূর্ত মন্ত্রণালয়ের সচিব হিসেবে দায়িত্ব পালন করেন।
তিনি অগ্রণী ব্যাংক ও জনতা ব্যাংকের চেয়ারম্যান হিসেবেও দায়িত্ব পালন করেন।
ইমাম উদ্দীন আহমেদ চৌধুরী ১০ ডিসেম্বর ১৯২৬ সালে সিলেট জেলার দক্ষিণ সুরমা থানার দাউদপুর গ্রামের জমিদার পরিবারে জন্মগ্রহণ করেন। তার পূর্বপুরুষ হযরত শাহ দাউদ কুরেশি শাহজালালের ৩৬০ আউলিয়ার অন্যতম। তার পিতা খানবাহাদুর গৌছ উদ্দিন চৌধুরী আসাম লেজিসলেটিভ কাউন্সিলের সদস্য ছিলেন। মাতার নাম সারা খাতুন চৌধুরী। তার ভাই ই.এ. চৌধুরী বাংলাদেশ পুলিশের সাবেক ইন্সপেক্টর জেনারেল ছিলেন। ভাই শফি আহমেদ চৌধুরী একজন ব্যবসায়ী, রাজনীতিবিদ যিনি সিলেট-৩ আসনের সাবেক সংসদ সদস্য। ভাই নাসির এ চৌধুরী বাংলাদেশের বীমা ব্যক্তিত্ব।
তিনি আসামের মিডল ইংলিশ স্কুল থেকে মেট্রিক এবং কলকাতা বিশ্ববিদ্যালয় কলেজ হতে আই.এস.সি পাশ করেন। তারপর ঢাকা ইঞ্জিনিয়ারিং কলেজ (বর্তমান বুয়েট) থেকে ১৯৫১ সালে প্রথম ব্যাচের বিএসসি ইঞ্জিনিয়ারিং পরীক্ষায় পাশ করেন।
১৯৪৮ সালে তিনি রাষ্ট্র ভাষা আন্দোলনে তিনি গ্রেফতার হন।
তিনি ১৯৫৯ সালে হবিগঞ্জের সাবেক গভর্নমেন্ট প্লিডার ও হবিগঞ্জ পৌরসভার সাবেক চেয়ারম্যান আথানগিরির জমিদার খান সাহেব আব্দুল মতিন চৌধুরীর (১৮৯৩-১৯৭২) দ্বিতীয় কন্যা সুরাইয়া চৌধুরীকে বিয়ে করেন। এই দম্পতীর ১ পুত্র ও ১ কন্যা। পুত্র চিকিৎসক নিয়াজ আহমদ চৌধুরী বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালের ভাসকুলার সার্জন ছিলেন।
ইমাম উদ্দীন আহমেদ চৌধুরী ১৯৫১ সালে তৎকালীন পূর্বপাকিস্তান সরকারের যোগাযোগ ও ইমারত  বিভাগে এসিস্টেন্ট ইঞ্জিনিয়ার পদে সরকারি চাকুরিতে যোগ দেন।
তিনি ১৯৫২ সালে তৎকালীন পাকিস্থান সেন্ট্রাল ইঞ্জিনিয়ারিং সার্ভিস পরীক্ষায় পাশ করে ১৯৫৩ সালে পাকিস্থান রেলওয়ে সার্ভিস অব ইঞ্জিনিয়ার্সে চাকুরি লাভ করেন।
তিনি রেলসেতুর পুনর্বাসন বাংলাদেশ রেলওয়ের সাবেক প্রধান প্রকৌশলী পদে থাকাকালীন মুক্তিযুদ্ধের পর বিধ্বস্ত হার্ডিঞ্জ  সেতু, মেঘনা সেতু,  তিস্তা  সেতু, পুরাতন ব্রহ্মপুত্র সেতুসহ ৩০১টি রেলসেতুর পুনর্নির্মাণ/মেরামতে অবদান রাখেন।
১৯৭৯ সালের বাংলাদেশ সরকারের সিনিয়র  সার্ভিসপুলের সিলেকশন পরীক্ষার মাধ্যমে ১৯৮০ সালের সেপ্টেম্বর মাসে তিনি ১৯৮০ সালে সরকারের পরিকল্পনা মন্ত্রণালয়ের পরিকল্পনা বিভাগের সচিবের দায়িত্বপ্রাপ্ত হন। ১৯৮২ সালে পরিকল্পনা বিভাগের দায়িত্ব ছাড়াও পরিকল্পনা কমিশনে সদস্যের দায়িত্বও পান।
কয়েক মাস রেলওয়ে বিভাগের সচিবের দায়িত্ব পালনের পর ৩১ আগস্ট ১৯৮৫ সালে পূর্ত মন্ত্রণালয়ের সচিব নিযুক্ত হন এবং এ পদ থেকে ১৯৮৭ সালের ৬ জানুয়ারি অবসর গ্রহণ করেন।
সরকারই চাকুরি থেকে অবসর নেয়ার পরপরই তিনি অগ্রণী ব্যাংকের পরিচালনা পর্ষদের চেয়ারম্যান পদে নিয়োগ পান।
১৯৯০ সালে শাহাবুদ্দিন আহমেদ তত্ত্বাবধায়ক সরকারের একজন উপদেষ্টা পদে পূর্ণমন্ত্রীর মর্যাদায় তিনি বাণিজ্য মন্ত্রণালয়ের দায়িত্বে নিযুক্ত হন।
পরবর্তীতে তিনি দুই মেয়াদে আট বছর জনতা ব্যাংকের পরিচালনা পর্ষদের চেয়ারম্যান পদে দায়িত্ব পালন করেন।
ইমাম উদ্দীন আহমেদ চৌধুরী ২৪ অক্টোবর ২০২৩ সালে সিলেটের হাউজিং এস্টেটের বাড়িতে মৃত্যুবরণ করেন।
বি কে দাস

বি কে দাস বা বিজন কুমার দাস হলো একজন বাংলাদেশী বিচারপতি ও শাহাবুদ্দিন আহমেদ তত্ত্বাবধায়ক সরকারের মন্ত্রীর পদমর্যাদার প্রাক্তন উপদেষ্টা।
১৯৪৩ সালে ব্রিটিশ ভারতের পূর্ব বাংলার সিলেটে জন্মগ্রহণ করের। তিনি ঢাকা বিশ্ববিদ্যালয় থেকে স্নাতক ডিগ্রি অর্জন করেছেন।
বাংলাদেশ হাই কোর্ট ১২ বছর বিচারক ছিলেন। এরপরে তিনি বাংলাদেশ সুপ্রিম কোর্ট, আপিল বিভাগে দায়িত্ব পালন করেন। ২০১০ সালে বাংলাদেশ প্রেস কাউন্সিলের চেয়ারম্যান নিযুক্ত হন।
৮ মার্চ ২০১৫ মৃত্যুবরণ করেন।
আইজাক বাইস

আইজাক ড্যানিয়েল আইজাক বাইস (; জন্ম: ৪ ফেব্রুয়ারি, ১৮৯৫ - মৃত্যু: ৯ অক্টোবর, ১৯৪৬) কেপ উপনিবেশের সমারসেট ইস্ট এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২০-এর দশকের শুরুরদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন আইজাক বাইস।
১৯২১-২২ মৌসুম থেকে ১৯২৪-২৫ মৌসুম পর্যন্ত আইজাক বাইসের প্রথম-শ্রেণীর খেলোয়াড়ী জীবন চলমান ছিল। ১৯২১-২২ মৌসুম থেকে ১৯২৩-২৪ ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অংশগ্রহণ করেছেন। ধীরগতিসম্পন্ন বোলার হিসেবে ওয়েস্টার্ন প্রভিন্সের পক্ষে চার মৌসুম অতিবাহিত করেন।
তার ব্যাটিংয়ের মান বেশ দূর্বলতর ছিল। ১২টি প্রথম-শ্রেণীর খেলার ১৯ ইনিংসে তিনি ক্রিজে নামেন। তবে, কখনোই দুই অঙ্কের রানে কোটা স্পর্শ করতে ব্যর্থতার পরিচয় দেন। তবে, কার্যকরী উদ্বোধনী বোলার ছিলেন তিনি। ইনিংসে তিনবার পাঁচ-উইকেট পান। ১৯২১-২২ থেকে ১৯২৩-২৪ সময়কালে প্রত্যেক মৌসুমে এ সাফল্য পান। ডিসেম্বর, ১৯২৩ সালে জোহেন্সবার্গে কারি কাপের খেলায় বর্ডারের বিপক্ষে ব্যক্তিগত সেরা বোলিং পরিসংখ্যান ৬/৪৯ গড়েন। এছাড়াও, প্রথম ইনিংসে দুইটি ক্যাচ ও দ্বিতীয় ইনিংসে ৩/৮৭ পান।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আইজাক বাইস। ২৩ ডিসেম্বর, ১৯২২ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯২২-২৩ মৌসুমে ইংল্যান্ড দল দক্ষিণ আফ্রিকা গমনে আসে। জোহেন্সবার্গে সিরিজের প্রথম টেস্টে দক্ষিণ আফ্রিকার সদস্যরূপে অভিষেক ঘটে তার। খেলায় তিনি ০ ও অপরাজিত ৪ রান তুলেন। এছাড়াও বল হাতে ০/৫২ পেয়েছিলেন অর্থাৎ, কোন উইকেটের সন্ধান পাননি তিনি। এর কয়েক সপ্তাহ পূর্বে ওয়েস্টার্ন প্রভিন্সের সদস্যরূপে সফররত দলটির বিপক্ষে ৫/১২১ ও ২/২২ পেয়েছিলেন। সাতজন উল্লেখযোগ্য ব্যাটসম্যানকে তিনি আউট করেন। এছাড়াও, ১৯২৪-২৫ মৌসুমে এস. বি. জোয়েল একাদশের বিপক্ষে পাঁচ খেলা নিয়ে গড়া সিরিজের তৃতীয় খেলায় দক্ষিণ আফ্রিকার সদস্যরূপে অংশগ্রহণ করেন। প্রথম ইনিংসে তিন উইকেট পান। এটিই তার সর্বশেষ প্রথম-শ্রেণীর ক্রিকেট খেলায় অংশগ্রহণ ছিল।
আইজাক বাইস সম্পর্কে খুব কমই জানা গেছে। ৯ অক্টোবর, ১৯৪৬ তারিখে ৫১ বছর বয়সে কেপ টাউনের গ্রুট শার হসপিটালে আইজাক বাইসের দেহাবসান ঘটে। পরবর্তীতে, তার মৃতদেহটি কেপ টাউন বিশ্ববিদ্যালয়ের মেডিক্যাল স্কুলে দান করা হয়। বামহাতি ফাস্ট-মিডিয়াম বোলার আইজাক বাইসের মৃত্যুর তারিখের বিষয়টি অজানা ও এ সম্পর্কীয় কোন শোকসংবাদ উইজডেনে প্রকাশিত হয়নি।
ভারত ও নেপালের অঞ্চলগত বিরোধ

ভারত ও নেপালের আঞ্চলগত বিরোধের কয়েকটি ক্ষেত্র অন্তর্ভুক্ত রয়েছে: কালাপানি অঞ্চল, কুঠি উপত্যকা এবং সুস্তা।
নেপাল দাবি করেছে যে কালাপানির পশ্চিমে প্রধান নদীটি হল কালী নদী, তাই এটি নেপালের অন্তর্গত। নদীটি সুদুরপাশিম প্রদেশের দারচুলা জেলা এবং উত্তরাখণ্ড রাজ্যের পিথারাগড় জেলার জেলা সীমানা গঠন করে। ১৮১৬ সালের ৩ মার্চ নেপাল এবং ব্রিটিশ ভারত দ্বারা স্বাক্ষরিত সুগৌলির চুক্তি কালী নদীকে ভারতের সাথে নেপালের পশ্চিম সীমানা হিসাবে চিহ্নিত করে।
পরবর্তীকালে ব্রিটিশ সমীক্ষকরা আঁকা মানচিত্রগুলিতে বিভিন্ন স্থানে সীমানা নদীর উৎস দেখায়।
বেগম মমতা ওয়াহাব

বেগম মমতা ওয়াহাব বাংলাদেশের ময়মনসিংহ জেলার রাজনীতিবিদ, ময়মনসিংহ-৪ আসনের সাবেক সংসদ সদস্য ও সাবেক স্বাস্থ্য উপমন্ত্রী। তিনি রওশন এরশাদের বড় বোন।
বেগম মমতা ওয়াহাব ময়মনসিংহ জেলায় জন্মগ্রহণ করেন।
বেগম মমতা ওয়াহাব এরশাদের মন্ত্রিসভার স্বাস্থ্য উপমন্ত্রী ছিলেন। তিনি ১৯৮৮ সালের চতুর্থ জাতীয় সংসদ নির্বাচনে ময়মনসিংহ-৪ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন।
মমতা ওয়াহাব ২০১২ সালে মৃত্যুবরণ করেন।
স্বরযন্ত্র

স্বরযন্ত্র কে সাধারণভাবে শব্দ বাক্স বলা হয়। এটি ঘাড় এর উপরে অবস্থিত শ্বসন সম্পর্কিত অঙ্গ, যা শব্দ উৎপন্ন করে এবং খাদ্য গ্রহণের সময় শ্বাসনালীকে রক্ষা করে।
স্বরযন্ত্রের কাজ :
স্বরযন্ত্রের উপরে একটি জিহ্বা আকৃতির ঢাকনা থাকে। একে উপজিহ্বা (Epiglottis) বলে। শ্বাস-প্রশ্বাস নেওয়ার সময় এটি খোলা থাকে এবং এ পথে বাতাস ফুসফুসে যাতায়াত করতে পারে। খাবারের সময় ঐ ঢাকনাটা স্বরযন্ত্রের মুখ ঢেকে দেয় ফলে আহার্য দ্রব‍্যাদি সরাসরি খাদ্যনালিতে প্রবেশ করে।
যে রোগীরা তাদের স্বরযন্ত্র ব্যবহারের সক্ষমতা হারিয়েছেন, তাদের সাধারণত একটি ইলেক্ট্রোল্যারিনক্স ডিভাইস ব্যবহারের পরামর্শ দেওয়া হয়। স্বরযন্ত্র প্রতিস্থাপন একটি বিরল পদ্ধতি। বিশ্বের প্রথম সফল স্বরযন্ত্রের অপারেশন টি ১৯৯৮ সালে ক্লিভল্যান্ড ক্লিনিকে অনুষ্ঠিত হয়েছিল এবং দ্বিতীয়টি ২০১০ সালের অক্টোবর মাসে স্যাক্রামেন্টোর ইউনিভার্সিটি অফ ক্যালিফোর্নিয়া ডেভিস মেডিকেল সেন্টারে অনুষ্ঠিত হয়েছিল।
ফুসফুসীয় বায়ুথলি

ফুসফুসীয় বায়ুথলি বা পালমোনারি অ্যালভিওলাস (plural: alveoli, from Latin "alveolus", "little cavity") ফুসফুসের প্যারেনকাইমাতে কাপ-আকৃতির একটি গহ্বর যেখানে গ্যাসের আদান-প্রদান ঘটে।
বাংলাদেশ দাবা ফেডারেশন

বাংলাদেশ দাবা ফেডারেশন হলো বাংলাদেশের দাবার সর্বোচ্চ নিয়ন্ত্রণ সংস্থা এবং বাংলাদেশের দাবা খেলার পরিচালনার জন্য দায়বদ্ধ। বেনজীর আহমেদ বাংলাদেশ দাবা ফেডারেশনের সভাপতি। সৈয়দ শাহাবুদ্দিন শামীম বাংলাদেশ দাবা ফেডারেশনের সাধারণ সম্পাদক। 
বাংলাদেশ দাবা ফেডারেশন প্রতিষ্ঠা করেছিলেন কাজী মোতাহার হোসেন। কাজী মোতাহার হোসেন ছিলেন নিখিল পাকিস্তান জাতীয় দাবা ফেডারেশনের প্রতিষ্ঠাতা সভাপতি। বাংলাদেশ স্বাধীন হওয়ার পরে তিনি প্রতিষ্ঠা করেছিলেন বাংলাদেশ দাবা সংঘ। ১৯৭৪ সালে প্রতিষ্ঠিত "বাংলাদেশ দাবা সংঘ" পুনরায় বাংলাদেশ দাবা ফেডারেশন হিসাবে সংগঠিত হয়। কাজী মোতাহার হোসেন বাংলাদেশ দাবা ফেডারেশনের প্রতিষ্ঠাতা সভাপতি হন। ১৯৮৫ সালে, বাংলাদেশ দাবা ফেডারেশন প্রতিষ্ঠাতা সভাপতির নামানুসারে বার্ষিক ডাঃ কাজী মোতাহার হোসেন আন্তর্জাতিক মাস্টার্স দাবা টুর্নামেন্ট শুরু করে।
থুওকু মসজিদ

থুওকু মসজিদ () চীনের ইউন্নান প্রদেশের, লুতিয়েনের থাইইউয়েন হুই নৃতাত্ত্বিক শহরে অবস্থিত একটি মসজিদ। এটি ইউন্নানের প্রদেশের ঐতিহ্যবাহী সাংস্কৃতিক স্থান। ইউন্নান প্রদেশের দশটি বৃহত্তম মসজিদের একটি এই মসজিদ। 
থুওকু শব্দটি ইউয়ে ভাষা থেকে এসেছে। "থুওকু" শব্দের অর্থ সুন্দর জায়গা।
১৭৩০ সালে চিং রাজবংশের ইয়ংঝেংয়ের অষ্টম বছরে নির্মাণ করা হয়েছে। চিং রাজবংশের সামরিক কর্মকর্তা মা লিংকান () এবং মা লিঞ্চি () এর অনুদানে থুওকু মসজিদটি নির্মাণ করা হয়। ২০১৪ সালের লুডিয়ানের ভূমিকম্পে মসজিদটি নিরাপদ ও সুরক্ষিত থাকে।
মসজিদটি ৪,০০০ বর্গমিটার (৪৩,০০০ বর্গফুট) এলাকা জুড়ে অবস্থিত। মসজিদের ভবন চিং রাজবংশের ভবন নির্মাণ নীতি অনুসরণ করে এবং ঐতিহ্যবাহী স্থাপত্য শৈলীর আদলে নির্মাণ করা হয়েছে। মসজিদ ভবনে প্রধান নামাজঘর, হুয়াংসিং টাওয়ার (), উজুয়ান হলঘর (), পিছনের বিশেষকাজের ঘর () এবং নামফলক () রয়েছে।
প্রধান নামাজঘরটি ১৫ মিটার (৪৯ ফুট) প্রস্থ, ১৮ মিটার (৫৯ ফুট) দীর্ঘ এবং ১৩ মিটার (৪৩ ফুট) উচ্চতাবিশিষ্ট। নামাজঘরটি ৩৬ টি কলাম দ্বারা গঠিত। ছাদের শেষভাগের নিচে চীনা হরফে "হ্যাপি প্যারাডাইস" লেখা একটি ফলক আছে।
হুয়াংসিংয়ের টাওয়ারটি পাঁচতলা বিশিষ্ট একটি চীনা টাওয়ার। ঘরের ছাদের মাঝখানে একটি ফলকে চীনা হরফে "সবার জন্য"() লেখা আছে।
লেগিয়া ওয়ারশ

লেগিয়া ভারশাভা (, ; এছাড়াও লেগিয়া ওয়ারশ নামে পরিচিত) হচ্ছে ওয়ারশ ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯১৬ সালের মার্চ মাসে প্রতিষ্ঠিত হয়েছে। লেগিয়া ওয়ারশ তাদের সকল হোম ম্যাচ ওয়ারশের স্তাদিওন এম. মার্শাউকা ইয়োজেফা পিউসুদস্কিয়েগোয় খেলে থাকে; যার ধারণক্ষমতা হচ্ছে ৩১,৮০০। বর্তমানে এই ক্লাবের ম্যানেজারের দায়িত্ব পালন করছেন আলেকসান্দার ভুকভিচ এবং সভাপতির দায়িত্ব পালন করছেন দারিউশ মিওদুস্কি। পোলীয় রক্ষণভাগের খেলোয়াড় আর্তুর জেদরেকজিক এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, লেগিয়া ওয়ারশ এপর্যন্ত ৩৬টি শিরোপা জয়লাভ করেছে; যার মধ্যে ১৩টি একস্ত্রাকলাসা, ১৯টি পোলীয় কাপ এবং ৪টি পোলীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, লেগিয়া ওয়ারশের সবচেয়ে বড় সাফল্য হচ্ছে ১৯৬৯–৭০ ইউরোপীয় কাপের সেমি-ফাইনালে পৌঁছানো; যেখানে তারা ওলন্দাজ ক্লাব ফেইয়ানর্টের ০–২ গোলে পরাজিত হয়েছিল।
নাটালি টেইলর (সঙ্গীতশিল্পী)

নাটালি টেইলর (; জন্ম: ৭ আগস্ট ১৯৮৬) হলেন একজন মার্কিন গায়িকা এবং গীতিকার। তিনি তার "ওয়াইল্ডফায়ার ইপি"র পাশাপাশি "সারেন্ডার", "ডিফারেন্ট এনিমেল" এবং "কাম টু দিস"-এর মতো একক গানের জন্য পরিচিত।
নাটালি টেইলর ১৯৮৬ সালের ৭ই আগস্ট তারিখে মার্কিন যুক্তরাষ্ট্রের অ্যালাবামা অঙ্গরাজ্যে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি শৈশবকাল থেকেই কান্ট্রি সঙ্গীত এবং আরঅ্যান্ডবি সঙ্গীত শুনতেন, যা তার সঙ্গীতশৈলীতে পরিলক্ষিত হয়।
২০১০ সালে, তিনি "নাটালি টেইলর" নামে তার প্রথম ইপি প্রকাশ করেছেন। অতঃপর ২০১৫ সালে, তিনি তার দ্বিতীয় ইপি প্রকাশ করেছেন, যার নাম হচ্ছে "ওয়াইল্ড ফায়ার"। একই বছর তিনি "সারেন্ডার" নামক একটি একক গান প্রকাশ করেছিলেন, যা তাকে ব্যাপক জনপ্রিয়তা অর্জন করতে সাহায্য করেছে। ২০২০ সালে, এই গানটি বিভিন্ন টেলিভিশন অনুষ্ঠানে ব্যবহার করার পাশাপাশি ভিডিও-শেয়ারিং সামাজিক যোগাযোগ মাধ্যম টিকটকে ব্যাপকভাবে প্রচার হওয়ার পর স্লিপার হিটে পরিণত হয়।
তুংকুয়ান মসজিদ

তুংকুয়ান মসজিদ () চীনের ছিংহাই প্রদেশের জিনিংয়ে অবস্থিত একটি মসজিদ। মসজিদটি ছিংহাই প্রদেশের বৃহত্তম মসজিদ। প্রাদেশিক সরকার মসজিদটিকে সাংস্কৃতিক ধ্বংসাবশেষ সংরক্ষিত স্থানের মর্যাদা দেয়।
১৩৮০ সালে মিং রাজবংশের শাসনকালে মসজিদটি নির্মাণ করা হয়। সম্প্রতিতে পুনঃনির্মাণ করা হয়। প্রশস্ত ভবনের বাইরের অংশে সাদা রঙের খিলান আছে। মসজিদে একটি সবুজ এবং সাদা গম্বুজ এবং দুটি লম্বা মিনার আছে। ১৯৮৬ সালের ২ মে ছিংহাই প্রাদেশিক সরকার আনুষ্ঠানিকভাবে মসজিদকে প্রাদেশিক সাংস্কৃতিক ধ্বংসাবশেষ সংরক্ষিত স্থানের মর্যাদা দেয়।
ছিংহাইয়ের সামরিক গভর্নর জেনারেল মা কি এবং মা বুফাং তুংকুয়ান মসজিদটি পরিচালনা করতেন।
চীনা স্থাপত্য শৈলীর আদলে মসজিদটি নির্মাণ করা হয়েছে। মসজিদটি ১১০২ বর্গমিটার এলাকা জুড়ে অবস্থিত। প্রধান নামাজঘরটি কাঁচযুক্ত টালি ও নীল রঙের টালি দিয়ে তৈরি করা হয়েছে। মসজিদে প্রায় ১,০০০ জন মুসল্লি একসাথে নামাজ পড়তে পারে।
মেস্তায়া স্টেডিয়াম

১৯২৩ সালের ২০ এপ্রিল ভালেনসিয়া ক্লাব এবং লেভান্তে ইউডি-র মধ্যে একটি প্রীতি ম্যাচ দিয়ে মেস্তায়া স্টেডিয়ামের উদ্বোধন করা হয়েছিল। নতুন স্টেডিয়ামটি ১৭,০০০ দর্শক ধারণ করতে পারতো, যা চার বছর পরে ২৫,০০০-এ উন্নীত করা হয়েছিল। স্পেনের গৃহযুদ্ধের সময়, স্টেডিয়ামটি বন্দি শিবির এবং গুদাম হিসাবে ব্যবহৃত হয়েছিল। যুদ্ধের কারণে মেস্তায়ার প্রধান গ্যালারি বা গ্র্যান্ড স্ট্যান্ড ক্ষতিগ্রস্ত হয়েছিল। 
১৯৫০-এর দশকে, মেস্তায়া স্টেডিয়াম সংস্কার করে, দর্শক আসন সংখ্যা ৬০,০০০-এ উন্নীত করা হয়েছিল। ১৯৫৭ সালের অক্টোবরে এক তুরিয়া নদীর তীরে ভাঙনের ফলে সৃষ্ট বন্যায় স্টেডিয়ামটির মারাত্মক ক্ষতি হয়েছিল। খুব শীঘ্রই স্টেডিয়ামটিকে কৃত্রিম আলোক ব্যবস্থা সংযোজনসহ আবারো সক্রিয় করা হয় এবং ১৯৫৯-এর ভালেনসিয়ার ঐতিহ্যবাহী ফালাস উৎসবের সময় পুনরায় উদ্বোধন করা হয়।
১৯৬৯ সালে ভালেনসিয়া ক্লাবের প্রেসিডেন্ট লুইস ক্যাসানোভা জিনারের সম্মানে স্টেডিয়ামটির নাম পরিবর্তন করে এস্তাদিয়ো লুইস ক্যাসানোভা করা হয়। এই নাম পরিবর্তনটি সিকি শতাব্দী স্থায়ী ছিল। ক্যাসানোভা এই সম্মান প্রাপ্তিতে সম্পূর্ণরূপে অভিভূত হয়েছিলেন। ১৯৯৪ সালে তিনি স্টেডিয়ামটির নাম পুনরায় 'মেস্তায়া'য় রাখার অনুরোধ করেছিলেন। ১৯৭২ সালে স্টেডিয়ামের নম্বরযুক্ত ধাপের পিছনে ভালেনসিয়া ক্লাবের প্রধান কার্যালয়ের উদ্বোধন করা হয়। আভঁ-গার্দ শৈলীতে নকশা করা প্রধান কার্যালয়টিতে ক্লাবের শিরোপা সংগ্রহশালা রয়েছে। ১৯৭৩ সালে গ্রীষ্মে গোল পোস্টের পাশের ১৪টি স্থায়ী ধাপঘর সরিয়ে নতুন আসন বসানো হয়।
ভালেনসিয়া ক্লাব এই স্টেডিয়ামের বদলে ন্যু মেস্তায়া নামের নতুন স্টেডিয়ামে যাওয়ার পরিকল্পনা করে। ৬১,৫০০ দর্শন ধারণ ক্ষমতা সম্পন্ন স্টেডিয়ামটির নির্মাণ কাজ ২০০৭ সালে শুরু হয়।
১৯২৫ সালে স্টেডিয়ামটি প্রথমবারের মতো স্পেনের জাতীয় ফুটবল দলের স্বাগতিক মাঠ হিসেবে ব্যবহার করা হয়। স্পেনে অনুষ্ঠিত ১৯৮২ বিশ্বকাপের সময় এটি স্বাগতিক দলের গ্রুপ ভেন্যু নির্বাচিত হয়েছিল। বার্সেলোনায় অনুষ্ঠিত ১৯৯২ গ্রীষ্মকালীন অলিম্পিকের ফাইনাল পর্যন্ত স্পেনের সমস্ত ম্যাচ মেস্তায়ায় অনুষ্ঠিত হয়েছিল
মেস্তায়া স্টেডিয়াম বেশ কয়েকটি গুরুত্বপূর্ণ আন্তর্জাতিক ফুটবল ম্যাচের ভেন্যু হিসেবে ব্যবহৃত হয়া ছাড়াও স্টেডিয়ামটি কোপা দেল রে ফাইনাল খেলা আয়োজনের অন্যতম ভেন্যু হিসেবে পরিচিত। স্টেডিয়ামটি ভালেনসিয়ার অপর ক্লাব লেভান্তে ইউডির বিকল্প ও অস্থায়ী স্বাগতিক মাঠ; স্পেনের জাতীয় দলের স্বাগতিক মাঠ এবং ইউরোপিয়ান কাপে ক্যাসেলেন ও রিয়াল মাদ্রিদের স্বাগতিক মাঠ হিসেবে ব্যবহার হয়েছে। এফসি বার্সেলোনা এবং রিয়াল মাদ্রিদ সিএফ-এর মধ্যকার ২০১১ কোপা দেল রে ফাইনাল এবং একই দুটি দলের মধ্যে ২০১৪ কোপা দেল রে ফাইনাল খেলা এই স্টেডিয়ামে অনুষ্ঠিত হয়েছিল। স্টেডিয়ামটিতে ১৯২৬ সাল হতে দশটি কোপা দেল রে প্রতিযোগিতার ফাইনাল খেলার ভেন্যু নির্বাচিত ও আয়োজিত হয়েছে।
স্টেডিয়ামটি ১৯৮২ ফিফা বিশ্বকাপের গ্রুপ ৫ এর দলগুলির ভেন্যু ছিল। (প্রতিযোগিতার সময় "লুইস ক্যাসানোভা স্টেডিয়াম" নামে পরিচিত) এবং এসময় ১৬ জুন হতে ২৫জুন পর্যন্ত তিনটি খেলা অনুষ্ঠিত হয়েছিল:
নিকন এয়ারওয়েজ

<nowiki> </nowiki>নিক এয়ারওয়েজ ২০০৬ থেকে ২০০৭ পর্যন্ত পরিচালিত একটি সংক্ষিপ্ত এয়ারলাইন ভিত্তিক নাইজেরিয়ার বিমান সংস্থা 
২০০৬ সালের জুলাইয়ে, নিকন গ্রুপের সহযোগী সংস্থা ফ্লিট এয়ার নাইজেরিয়া লিমিটেড ইএএস এয়ারলাইন্সে সংযুক্ত হয়ে এভাবে নিকন এয়ারওয়েজ তৈরি করে। এক বছর পরে এটি বন্ধ হওয়ার আগ পর্যন্ত, নবগঠিত বিমান সংস্থা লাগোস, আবুজা এবং জোসের মধ্যে দেশীয় পরিষেবা পরিচালনা করত। 
নিকোন এয়ারওয়েজের বহরে নিম্নলিখিত বিমানগুলি নিয়ে গঠিত:
পাকিস্তান দাবা ফেডারেশন

পাকিস্তান দাবা ফেডারেশন পাকিস্তানের একটি ক্রীড়া সংস্থা, যা পাকিস্তানে দাবা খেলার উন্নয়ন, প্রচার ও প্রসারে কাজ করে থাকে। সংস্থাটি নিয়মিত পাকিস্তানি দাবা চ্যাম্পিয়নশিপ নামক প্রতিযোগিতার আয়োজন করে। এটি বিশ্ব দাবা সংস্থা, "এশিয়ান দাবা ফেডারেশন" এবং পাকিস্তান ক্রীড়া বোর্ডের সদস্য।
আলোক বক্ররেখা

জ্যোতির্বিজ্ঞানে, আলোক বক্ররেখা (ইংরেজিঃ Light curve) হলো কোনো আকাশস্থ বস্তু বা অঞ্চলের আলোক তীব্রতার লেখচিত্র, সময়ের একটি ফাংশন হিসেবে। এই আলো সাধারণত একটি পৃথক কম্পাংক ব্যবধান বা ব্যান্ডে থাকে। আলোক বক্ররেখা পতনশীল যুগ্ন তারা বা শেফালী বিষমতারার মত পর্যায়বৃত্ত হতে পারে, অর্থাৎ তারা একটি নিয়মিত আদলে (প্যাটার্নে) পুনরাবৃত্ত হয়। কিংবা নবতারা, বিধ্বংসী বিষমতারা, অতিনবতারা বা অনুলেন্সিং এর ঘটনার মত অপর্যায়বৃত্তও, অর্থাৎ কোনো প্যাটার্ন ছাড়া অনিয়মিতও হতে পারে। অন্যান্য পর্যবেক্ষণের সাথে আলোক বক্ররেখার অধ্যায়ন সেই ভৌত প্রক্রিয়া যা ইহা উৎপন্ন করে তার সম্পর্কে গুরুত্বপূর্ণ তথ্য দিতে পারে বা ইহা সম্পর্কীয় ভৌত তত্ব সমূহকে কমিয়ে আনতে পারে। 
সময়ের সাথে একটি বিষমতারার আপাত মানের লেখগুলিকে সাধারণত এদের ব্যবহার বিশ্লেষণ ও কল্পনা করতে ব্যবহার করা হয়। যদিও বর্ণালীগত বৈশিষ্ট্য থেকে ক্রমবর্ধমানভাবে বিষমতারার ধরনের শ্রেণিবিভাগ করা হচ্ছে, তবুও তাদের উজ্জলতা পরিবর্তনের ধারাবাহিকতা, পর্যায়কাল বা বিস্তার এখনো গুরুত্বপূর্ণ বিষয়। কিছু শ্রেণির বিষমতারার যেমন শেফালী বিষমতারার প্রতি চক্রে ঠিক একই পর্যায়কাল, বিস্তার ও আকার সহ অত্যন্ত নিয়ত আলোক বক্ররেখা থাকে। অন্যান্যের, যেমন মীরা বিষমতারা সমূহের বিভিন্ন মানের বিস্তার সহ কিছুটা কম নিয়ত আলোক বক্ররেখা থাকে যেখানে অর্ধনিয়ত বিষমতারা সমূহ ছোট বিস্তার সহ বেশ কম নিয়ত। 
বিষমতারা সমূহের আলোক বক্ররেখার আকার এদের উজ্জলতা পরিবর্তনকারী প্রক্রিয়া সম্পর্কে গুরুত্বপূর্ণ তথ্য দেয়। গ্রসন বিষমতারা সমূহের জন্য সামগ্রিকতার পরিমাপ, তারা গুলির আপেক্ষিক আকার ও তাদের পৃষ্ঠ উজ্জলতা সম্পর্কে ইঙ্গিত দেয়। ইহা তারাদ্বয়ের কক্ষপথের উপবৃত্ততা ও আকৃতি বিক্রিতিও দেখাতে পারে। স্পন্দিত তারা সমূহের জন্য, স্পন্দনের বিস্তৃতি বা পর্যায়কাল তারাটির ঔজ্জ্বল্যের সাথে সম্পর্কীয় হতে পারে এবং আলোক বক্ররেখার আকার স্পন্দক ধরনের নির্দেশক হতে পারে।
হাওয়াই ক্যাথলিক হেরাল্ড

হাওয়াই ক্যাথলিক হেরাল্ড হচ্ছে যুক্তরাষ্ট্রের হাওয়াইয়ের হনুলুলুর রোমান ক্যাথলিক ডায়োসিস এবং এর পূর্বসূরী ভিকেরিয়েট অ্যাপোস্টলিকের একাধিক প্রাতিষ্ঠানিক সংবাদপত্রের বর্তমান সংস্করণ। ১৯৩৬ সালের নভেম্বর মাসে প্রতিষ্ঠিত ক্যাথলিক হেরাল্ড নিউজপেপারকে প্রতিস্থাপিত করে ১৯৪৭ সালের জানুয়ারি মাসে এই সংবাদপত্রটি প্রতিষ্ঠিত হয়। সংবাদপত্রটি হনুলুলুর রোমান ক্যাথলিক বিশপ কর্তৃক প্রকাশিত হয়ে থাকে। যুক্তরাষ্ট্রের হাওয়াই রাজ্যের প্রায় ১৫,৪০০ জন পাঠক নিয়মিত পত্রিকাটি পাঠ করে থাকে।
জি প্লাস

জি প্লাস ভারতের গুয়াহাটি ভিত্তিক একটি ইংরেজি ভাষার ভারতীয় সাপ্তাহিক ট্যাবলয়েড পত্রিকা। এটি গুয়াহাটি প্লাস নামেও পরিচিত। প্রতি শনিবার পত্রিকাটি প্রকাশিত হয়। এটিতে মূলত উত্তর পূর্ব ভারতের রাজ্য আসামের বৃহত্তম শহর গুয়াহাটির সংবাদ থাকে।
"জি প্লাস" প্রথম প্রকাশিত হয়েছিল অক্টোবর ২০১৩. এটি ইনসাইট ব্র্যান্ডকম প্রাইভেট লিমিটেডের মালিকানাধীন এবং পরিচালিত হয়ে আসছে। এটি সেপ্টেম্বর ২০১৭ সালে ডিজিপাব পুরস্কার পেয়েছে। 
এছাড়া এটি বার্ষিক গুয়াহাটি থিয়েটার ফেস্টিভ্যালের সহ-আয়োজক। অন্যান্য আয়োজকরা হলেন ব্যাল্যান্টাইন, অডি , এ্যাপোলো হসপিটালস, ভোডাফোন, ইন্ডিয়ান অয়েল, এবং হস্তাক্ষর। এই অনুষ্ঠানে কাজ করে গেছেন শাবানা আজমি, রজত কাপুর, সৌরভ শুক্লা, রণবীর শুরে, এবং কাল্কি কেকল্যা।
চিচাওইং মসজিদ

চিচাওইং মসজিদ () চীনের চিয়াংসু প্রদেশের নানচিংয়ের জুয়ানওয়ু শহরে অবস্থিত একটি মসজিদ। 
তাইপিং রাজত্বের সময়, একটি যুদ্ধে মসজিদটিকে পুড়িয়ে দেওয়া হয়। চীনের গণতন্ত্র শুরুর দিকে হুইয়ের জনগণ মসজিদ নির্মাণের জন্য তহবিল সংগ্রহ করতে শুরু করে। ১৯১২ সালে মসজিদের নামাজঘরটি পুনর্নির্মাণ করা হয়। ১৯৮৭ সালে নানচিংয়ের নাগরিক ইসলামিক সমিতি কর্তৃক তহবিলের সাহায্যে মসজিদটিকে সংস্কার করা হয়।
মসজিদ প্রাঙ্গণ ৮১৫.১ বর্গমিটার এলাকা জুড়ে অবস্থিত। মসজিদটি চীনা স্থাপত্য শৈলীতে নির্মাণ করা হয়েছে, তবে ইসলামিক স্থাপত্যের ছায়া সবখানেই আছে। মসজিদের ভবনটি চারতলা বিশিষ্ট। ভবনে পাহারাদার ঘর, রান্নাঘর, সভাকক্ষ, বিশ্রামাগার, প্রধান নামাজঘর, গোসলখানা, অযুখানা, অভ্যর্থনা কক্ষ, ইমামের কার্যালয়, মসজিদ কর্মীদের কার্যালয় আছে। মূল নামজঘরের সাথে দুইটি মিনার আছে। মসজিদটি নানজিং মেট্রোর ঝুজিয়াংলু স্টেশনের উত্তর-পূর্বে হেঁটে যাওয়া যাবে এমন দূরত্বে অবস্থিত।
জাগতে রহো

জাগতে রহো (অনুবাদ: "জেগে থাকো" বা "সতর্ক থাকো)" একটি হল ১৯৫৬ বলিউড/বাংলা চলচ্চিত্র, অমিত মৈত্র ও শম্ভ মিত্র পরিচালিত এবং খোয়াজা আহমেদ আব্বাস এর রচিত, প্রধান চরিত্রে অভিনয় করছেন রাজ কাপুর। চলচ্চিত্রটিতে (রাজ কাপুর) একটি দরিদ্র গ্রাম থেকে আরও ভাল জীবন-জাপনের সন্ধানে শহরে আসে, তবে সে নির্বোধ সহজ সরল মানুষ হওয়াতে, নিঃঅপরাধ হওয়া সত্বেও মধ্যবিত্তের লোভ এবং দুর্নীতির জালে আটকা পড়ে। ছবিটির শেষ দৃশ্যে নার্গিস একটি ক্যামিও উপস্থিতি হয়।
সিনেমাটির বাংলা সংস্করণ এক দিন রাতে নামে প্রকাশ পায় যাতে রাজ কাপুর, ছবি বিশ্বাস, পাহাড়ি সান্যাল, নার্গিস দত্ত ও ডেজি ইরানি অভিনয় করেন। ১৯৫৭ সালে চেকোস্লোভাকিয়ায় কার্লোভী ভেরি আন্তর্জাতিক চলচ্চিত্র উৎসবে ছবিটি ক্রিস্টাল গ্লোব গ্র্যান্ড প্রিক্স জিতেছিল।
গ্রামের একজন দরিদ্র কৃষক (কাপুর), যিনি কাজের সন্ধানে শহরে আসে, তার তৃষ্ণা নিবারণের জন্য কিছু জল খুঁজছে। তিনি একটি অ্যাপার্টমেন্ট কমপ্লেক্সে প্রবেশ করেন, যার বাসিন্দারা তাকে চোর মনে করে তাড়া করে। সে তার দুর্দশা থেকে বাঁচার চেষ্টা করে এক ফ্ল্যাট থেকে অন্য ফ্ল্যাটে যায়। পথিমধ্যে, তিনি যে ফ্ল্যাটগুলি লুকিয়ে থাকেন সেগুলিতে তিনি অনেকগুলি অপরাধমুলক ঘটনার লক্ষ করেন। হাস্যকরভাবে, এই অপরাধগুলি শহরের তথাকথিত "ভদ্র" নাগরিকরা করে যাচ্ছে, যারা দিনের বেলা বন্ধ দরজার পিছনে তাদের রাতের কাজগুলির সম্পূর্ণ বিপরীতে জীবনযাপন করে।
তিনি এই ঘটনাগুলি দেখে হতবাক হয়েছিলেন এবং দোষী চোরের সন্ধানে অ্যাপার্টমেন্ট ভবনে টহল দিচ্ছেন এমন অনুসন্ধান দলগুলি এড়িয়ে গিয়ে পালানোর চেষ্টা করেছিলেন। দুর্ভাগ্যক্রমে তাকে দেখা যায় এবং লোকেরা তাকে ছাদে ধাওয়া করে। তিনি একটি সাহসী প্রতিরোধ স্থাপন করেন এবং তারপরে পানির পাইপগুলি দিয়ে একটি ফ্ল্যাটের বারান্দায় নেমে যান। তিনি একটি যুবতী মেয়ের (ডেইজি ইরানী) সন্ধান পান। তিনি তার সাথে কথা বলেন এবং নিজের মধ্যে একটি আত্মবিশ্বাস জাগিয়ে তুলেন, যারা তাকে ধরার জন্য বাইরে অপেক্ষা করছে। কিন্তু যখন তিনি ফ্ল্যাট থেকে বেরিয়ে আসেন, তখন তিনি অবাক হয়ে দেখেন যে কেউ তাঁর দিকে খেয়াল করে না। তিনি অবশেষে অ্যাপার্টমেন্টের বিল্ডিং ছেড়ে চলে যান, তার তৃষ্ণা এখনও অদম্য। তিনি একটি সুন্দর গান শুনতে পান এবং এর উৎস অনুসন্ধান করে একটি মহিলা (নার্গিস) কূপ থেকে জল আনার দ্বারে পৌঁছেছেন। এবং তার তৃষ্ণা অবশেষে নিঃসৃত হয়।
অভিনয় ছাড়াও সংগীতই ছবিটির মূল বিষয়। গানের কথা "শৈলেন্দ্র" ও "প্রেম ধাওয়ান" এবং সংগীত পরিচালনা করেছেন সলিল চৌধুরী।
গানগুলি
হিন্দিতে মতিলালের চিত্রিত " জিন্দেগী খোবা হ্যায় " গানটি বাংলা সংস্করণে " এই দুনিয়ায়ে সবই হয় " নামে রেকর্ড করা হয়েছিল এবং "ছবি বিশ্বাস" পর্দায় উপস্থাপন করেছিল। " টেকি মেঝ ঝুলিয়া বলিয়া ", মোহাম্মদ রফি গেয়েছেন এবং শিখ ড্রাইভারদের উপর চিত্রিত করে, উভয় সংস্করণেই সামঞ্জস্য রয়েছে। লতা মঙ্গেশকরের গাওয়া " জাগো মোহন প্রীতম " উভয় সংস্করণেই সাধারণ - কেবল প্রয়জনের মোতাবেক গীতগুলি হিন্দি এবং বাংলাতে পরিবর্তিত হয়েছিল।
১৯৫৭ সালে চেকোস্লোভাকিয়ায় কার্লোভী ভেরি আন্তর্জাতিক চলচ্চিত্র উৎসবে ক্রিস্টাল গ্লোব গ্র্যান্ড প্রিক্সের পুরস্কার অর্জন করেছিল। চতুর্থ বার্ষিক জাতীয় চলচ্চিত্র পুরস্কারে, চলচ্চিত্রটি মেরিটের প্রশংসাপত্র অর্জন করে।
গ্রেটার কাশ্মীর

গ্রেটার কাশ্মীর একটি ইংরেজি দৈনিক পত্রিকা যা ভারতের জম্মু ও কাশ্মীরের গ্রীষ্মকালীন রাজধানী শ্রীনগর থেকে প্রকাশিত হয়। সংবাদপত্রটি প্রথমদিকে ১৯৮৭ সালে সাপ্তাহিক সংবাদপত্র হিসাবে শুরু করে এবং পরে ১৯৮৯ সালে এটির দৈনিক প্রকাশনা শুরু হয়। 
জম্মু ও কাশ্মীরে "গ্রেটার কাশ্মীরের" প্রচলনের বৃহত্তম ভিত্তি রয়েছে এবং এই রাজ্যের সর্বাধিক পঠিত ইংরেজি দৈনিক পত্রিকা। গ্রেটার কাশ্মীর গ্রুপ (জিকে কমিউনিকেশনস প্রাইভেট লিমিটেড) এর ভগিনী প্রকল্প, উর্দু ভাষার "নওয়া-ই-ঝেলাম," "কাশ্মীর উজমা" এবং একটি ইংরেজি ম্যাগাজিন "কাশ্মীর ইঙ্ক" রয়েছে। 
২০১৮ সালের হিসাবে, শ্রীনগর ও জম্মু থেকে প্রকাশিত প্রতি কপির মূল্য ৫ রুপি। এর প্রধান সম্পাদক হলেন ফায়াজ আহমদ কালু।
ফেব্রুয়ারি ২০১৯ এ, গভর্নর অফিস অনির্দিষ্টকালের জন্য এই সংবাদপত্রের পাশাপাশি কাশ্মীর রিডারে সরকারী বিজ্ঞাপন দেওয়া বন্ধ করে দিয়েছে। এই সিদ্ধান্তকে "কাশ্মীর এডিটরস গিল্ড" ভারতের মুক্ত সংবাদমাধ্যমকে নিয়ন্ত্রণে আনার একটি প্রয়াস হিসাবে উল্লেখ করেছিল।
কেএস ক্রাকোভিয়া ফুটবল ক্লাব

কেএস ক্রাকোভিয়া (; এছাড়াও শুধুমাত্র ক্রাকোভিয়া () নামে পরিচিত) হচ্ছে ক্রাকুফ ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯০৬ সালের ১৩ই জুন তারিখে প্রতিষ্ঠিত হয়েছে। কেএস ক্রাকোভিয়া তাদের সকল হোম ম্যাচ ক্রাকুফের স্তাদিওন ক্রাকোভিতে খেলে থাকে; যার ধারণক্ষমতা হচ্ছে ১৫,০১৬। বর্তমানে এই ক্লাবের ম্যানেজারের দায়িত্ব পালন করছেন মিখাউ প্রোবিয়েজ এবং সভাপতির দায়িত্ব পালন করছেন ইয়ানুশ ফিলিপিয়াক। পোলীয় মধ্যমাঠের খেলোয়াড় ইয়ানুশ গোল এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কেএস ক্রাকোভিয়া এপর্যন্ত ৫টি শিরোপা জয়লাভ করেছে; যার সবগুলো হচ্ছে একস্ত্রাকলাসা শিরোপা।
আনাড়ী

আনাড়ি () হৃষিকেশ মুখোপাধ্যায় পরিচালিত ১৯৫৯ সালের চলচ্চিত্র। ছবিতে অভিনয় করেছেন রাজ কাপুর, নূতন, মতিলাল এবং ললিতা পাওয়ার। সঙ্গীত পরিচালনা করেছিলেন শঙ্কর জয়কিষণ এবং গীতিকার ছিলেন হাসরাত জয়পুরি ও "শৈলেন্দ্র"। ললিতা পাওয়ার যে কয়েকটি চলচ্চিত্রতে ইতিবাচক ভূমিকা পালন করেছিল তার মধ্যে এটি অন্যতম। ছবিটি তামিল ভাষায় "পাসমাম নেসামাম" নামে পুনর্নির্মাণ হয়েছিল।
রাজ কুমার এক সৎ, সুদর্শন এবং বুদ্ধিমান যুবক। কেবলমাত্র চিত্রশিল্পী হিসাবে কাজ করে, তিনি তার বাড়িওয়ালাকে ঠিকমতো ভাড়া ও জীবিকা নির্বাহ করতে পারছেন না। একদিন, রাজ টাকা পয়সা সংবলিত একটি মানিব্যাগ পেয়ে এটির মালিক মিঃ রামনাথকে ফিরিয়ে দেয়। রামনাথ রাজকে প্রশংসা করেন; তার সততায় সন্তুষ্ট হয়ে তিনি রাজকে কেরানি হিসাবে তাঁর অফিসে কাজ করতে নিয়োগ করেন। রাজের সাথে রামনাথের দাসী আশার দেখা হয় এবং তারা একে অপরের প্রেমে পড়ে যায়। কিন্তু রাজ পরে জানতে পারে যে, আশা তার নিয়োগকর্তার ভাইঝি আরতি, এবং রামনাথ তাঁর ভাইঝিকে দরিদ্র রাজের সাথে দেখা করতে নিষেধ করে দেন। এরইমাঝে দুর্ভাগ্যক্রমে তার বাড়িওয়ালা মিসেস ডি’সা, রামনাথের কোম্পানির তৈরি ওষুধ সেবন করে হঠাৎই মারা যান। পুলিশ ময়না তদন্ত করে সিদ্ধান্ত নিয়েছে যে, কেউ মিসেসকে বিষ প্রয়োগ করেছে। পুলিশ সন্দেহভাজন হিসাবে রাজকে জিজ্ঞাসাবাদের জন্য নেয়, গ্রেপ্তার করে কারাগারে রাখা হয়। তবে বিচার চলাকালে রামনাথ তাঁর কোম্পানিতে তৈরি ওষুধের পুরো দায় স্বীকার করে নেন, এতে রাজ অভিযোগ থেকে মুক্তি পায়। এরপর, আরতি রাজকে বিয়ে করে কেননা সে মিসেস ডি'সাকে প্রতিশ্রুতি দিয়েছিল যে তাঁর অবর্তমানে আরতি রাজকে দেখে রাখবে, কারণ দুনিয়া যতটুকু চতুর রাজ ঠিক ততটাই আনাড়ি।
ছবিতে নুতনের মামার চরিত্রে অভিনয় করেছেন মতিলাল। বাস্তব জীবনে তিনি নুতনের মা শোভনা সমার্থের সাথে থাকতেন।
অফিসের একটি দৃশ্যে মুকরি বলে, “আজ কা কাম কাল করো, কাল কা কাম পরসোঁ”; হৃষিকেশ এই সংলাপটি তার ১৯৭৯-এর মুভি গোলমাল-এও পুনারাবৃত্ত করেছিলেন।
রাজ কাপুরের চলচ্চিত্রের তালিকা

ভারতীয় অভিনেতা, চলচ্চিত্র প্রযোজক এবং চলচ্চিত্র পরিচালক রাজ কাপুর এর চলচ্চিত্রের তালিকা ।
শোয়েব মোহাম্মদ

শোয়েব মোহাম্মদ (; জন্ম: ৮ জানুয়ারি, ১৯৬১) করাচি এলাকায় জন্মগ্রহণকারী কোচ, প্রশাসক ও সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৯৫ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন তিনি।
১৯৭৬-৭৭ মৌসুম থেকে ২০০১-০২ মৌসুম পর্যন্ত শোয়েব মোহাম্মদের প্রথম-শ্রেণীর খেলোয়াড়ী জীবন চলমান ছিল।
ছোটখাটো গড়নের অধিকারী ও প্রায়শঃই স্ট্রোকবিহীন অবস্থায় খেলা শোয়েব আহমেদ অনেক সময় অতিমানবীয় শক্তি নিয়ে ব্যাটিংয়ে মনোনিবেশ ঘটাতেন। পিতার ন্যায় তিনিও সচরাচর ব্যাটিং উদ্বোধনে নামতেন। মূলতঃ অফ সাইডেই তিনি শট খেলতে দক্ষতা প্রদর্শন করতেন। এছাড়াও, কভার ড্রাইভগুলো বেশ দৃষ্টিনন্দন ছিল। সামনের পায়ে ভর রেখে খেলতেন তিনি।
কভার অঞ্চলে ফিল্ডিং করতেন। তবে, লেগ সাইডে ডিপ অঞ্চলে কিংবা শর্ট লেগে হেলমেটের পিছনে দণ্ডায়মান থাকতে অধিক স্বাচ্ছন্দ্যবোধ করতেন। মাঝে-মধ্যে অফ স্পিন বোলিং করতেন। মূলতঃ থিতু হয়ে আসা জুটিতে ফাঁটল ধরাতে বোলিং কর্মে অগ্রসর হতেন।
সমগ্র খেলোয়াড়ী জীবনে পঁয়তাল্লিশটি টেস্ট ও তেষট্টিটি একদিনের আন্তর্জাতিকে অংশগ্রহণ করেছেন শোয়েব মোহাম্মদ। ২৪ সেপ্টেম্বর, ১৯৮৩ তারিখে জলন্ধরে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২২ সেপ্টেম্বর, ১৯৯৫ তারিখে শিয়ালকোটে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।
সাতটি সেঞ্চুরি করেছেন তিনি। তন্মধ্যে, পাঁচটিই নিউজিল্যান্ডীয় বোলারদের মোকাবেলান্তে সফলতার সাথে সম্পন্ন করেছেন।
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। পাকিস্তানের ক্রিকেটের উন্নয়নের সাথে জড়িত রয়েছেন তিনি। কোচিংয়ের সাথে সম্পৃক্ত রয়েছেন ও পাকিস্তান ক্রিকেট বোর্ডের অধীনে যাচাইবাছাই কর্মের সাথে জড়িত তিনি। ২০০৯ সালে আব্দুল কাদির ও সেলিম জাফরের সাথে তিনিও দল নির্বাচকের ভূমিকায় অবতীর্ণ হয়েছিলেন। ১১ ফেব্রুয়ারি, ২০১৪ তারিখে জাতীয় দলে মঈন খানকে কোচের দায়িত্বের পাশাপাশি তাকে ফিল্ডিং কোচ হিসেবে মনোনীত করা হয়।
সাবেক পাকিস্তানি ক্রিকেটার হানিফ মোহাম্মদের সন্তান তিনি। ১৯৯০-এর দশকের মাঝামাঝি সময় পর্যন্ত ডানহাতি ব্যাটসম্যান হিসেবে পাকিস্তানের প্রতিনিধিত্ব করেছেন।
দ্য আফটারনুন ডিসপাচ এন্ড কুরিয়ার

দি আফটারনুন ডিসপাচ এন্ড কুরিয়ার ভারতের মুম্বাইয়ের একটি সন্ধ্যকালীন ট্যাবলয়েড। এই সংবাদপত্রটি বেহরাম কন্ট্রাক্টর, "বিজিবি" নামে বেশি পরিচিত, কর্তৃক প্রকাশনা শুরু করেয়েছিল, ২৫ শে মার্চ ১৯৮৫। 
এই সংবাদপত্রটি ভারতের বেশ কয়েকজন নামী সাংবাদিকের জন্য একটি প্লাটফর্ম হিসাবে কাজ করেছে। এটি মুম্বই এবং সংলগ্ন শহরগুলির সংবাদে মনোনিবেশ করে।
অনন্ত রাও কানঙ্গি এই পত্রিকার সহযোগী সম্পাদক।
কামাল মোরারকা - প্রাক্তন কেন্দ্রীয় মন্ত্রী ও ব্যবসায়ী এবং সমাজবাদী জনতা পার্টির জাতীয় সভাপতি চন্দ্রশেখর এই পত্রিকার পরিচালক পর্ষদের চেয়ারম্যান।
২০২০ সালের ফেব্রুয়ারিতে পত্রিকাটি বন্ধ হয়ে যায়।
তেলেঙ্গানা টুডে

তেলেঙ্গানা টুডে ভারতের নিবন্ধিত ইংরেজি ভাষার সংবাদপত্র। কাগজটির লক্ষ্য ছিল মূলত তেলেঙ্গানা রাজ্যের রাজনীতি এবং উন্নয়নের দিকে মনোনিবেশ করা। সংবাদপত্রটির মালিকানা তেলেঙ্গানা পাবলিকেশনস প্রাইভেট লিমিটেড।
পত্রিকাটি ই-পেপার ফরমেটেও পাওয়া যায়।
এটি ১৫ ডিসেম্বর ২০১৬-এ চালু হয়েছিল এটি একটি তেলুগু দৈনিক নামস্তে তেলেঙ্গানার একটি ভগিনী প্রকাশনা।
মণি কুমার ছেত্রী

ডাঃ মণি কুমার ছেত্রী (২৩ মে ১৯২০) ভারতের এক বিশিষ্ট চিকিৎসক, হৃদরোগ বিশেষজ্ঞ। ওয়েস্টবেঙ্গল স্টেট হেল্থ সার্ভিসের প্রাক্তন অধিকর্তা ও আইপিজিএমইআর এবং এসএসকেএম হাসপাতালের প্রাক্তন অধিকর্তা।
মণি কুমার ১৯২০ সালের ২৩ মে পশ্চিমবঙ্গের দার্জিলিঙের এক গোর্খা পরিবারে জন্মগ্রহণ করেন। পিতা পি এল সিং ছেত্রী ও মাতা এইচ এম ছেত্রী দার্জিলিংয়ের সবচেয়ে পুরনো তিস্তা উপত্যকা চা বাগানে থাকতেন। তার প্রাথমিক শিক্ষা দার্জিলিং মিউনিসিপ্যালিটি প্রাইমারি স্কুলে ও টার্নবুল হাই স্কুলে হয়। ১৯৩৬ খ্রিস্টাব্দে দার্জিলিং গভর্নমেন্ট হাই স্কুল থেকে ম্যাট্রিক পাশ করেন। এরপর কলকাতার সেন্ট পল'স ক্যাথিড্রাল মিশন কলেজ থেকে ইন্টারমিডিয়েট পাশ করে ভর্তি হন কলকাতা মেডিক্যাল কলেজ ও হাসপাতালে। ১৯৪৪ খ্রিস্টাব্দে ডাক্তারিতে স্নাতক (এমবিবিএস) হন। ১৯৪৯-এ ডাক্তারিতে স্নাতকোত্তর করেন তিনি। এরপর চিকিৎসা বিজ্ঞান নিয়ে আরও পড়াশোনার জন্য যান বিদেশে। ১৯৫৫ খ্রিস্টাব্দে লন্ডনের রয়্যাল কলেজ ফিজিসিয়ানস থেকে এমআরসিপি ডিগ্রি লাভ করেন।
লন্ডন থেকে ফিরে কলকাতার স্কুল অফ ট্রপিক্যাল মেডিসিনে কর্মজীবন শুরু ডাঃ মণি কুমার ছেত্রী। যোগ দেন রেসিডেন্ট ফিজিশিয়ান হিসেবে। পরবর্তীকালে ডাঃ বিধানচন্দ্র রায় পশ্চিমবঙ্গের মুখ্যমন্ত্রী থাকাকালীন কনসালট্যান্ট ফিজিশিয়ান হিসেবে তাঁকে নিয়ে যাওয়া হয় প্রেসিডেন্সি জেনারেল হাসপাতালে। বর্তমানে যাকে সবাই এসএসকেএম হাসপাতাল বলে চেনে। এই হাসপাতালে দীর্ঘদিন সার্জেন সুপারিনটেনডেন্ট ছিলেন তিনি। যথাযথভাবে পালন করেছেন আইপিজিএমইআর তথা ইনস্টিটিউ অফ পোস্ট গ্র্যাজুয়েট মেডিক্যাল এডুকেশন অ্যান্ড রিসার্চের কার্ডিওলজি এবং মেডিসিন বিভাগের প্রফেসর ডিরেক্টরের দায়িত্বও। বাঙুর ইনস্টিটিউট অফ নিউরোলজি এবং আইপিজিএমইআর এবং এসএসকেএম হাসপাতালের অধিকর্তাও ছিলেন তিনি। সাথে সাথে পশ্চিমবঙ্গ রাজ্যের স্বাস্থ্য অধিকর্তারও দায়িত্ব সামলেছেন তিনি। তার হাত ধরেই এসএসকেএম হাসপাতালে তৈরি হয় ইনটেনসিভ থেরাপি ইউনিট তথা আইটিইউ সেটআপ। এনডোক্রিনোলজি, কার্ডিওলজি, নেফ্রোলজি, ডায়াবিটিস, রিউম্যাটোলজির মতো আলাদা আলাদা বিভাগ চালু হয়। যা পশ্চিমবঙ্গের কোনও হাসপাতালে প্রথম। ডাঃ ছেত্রী যেমন অভিজ্ঞ চিকিৎসক তেমনই দক্ষ স্বাস্থ্য প্রশাসক। আবার একদিকে যেমন রোগীদের উদ্ধারকর্তা অন্যদিকে তেমনই ছাত্রদরদী প্রশিক্ষকও।
২০১১ খ্রিস্টাব্দের ৯ ডিসেম্বরের অগ্নিকাণ্ডে কলকাতার বেসরকারি হাসপাতাল - ঢাকুরিয়ার আমরি -'তে ব্যবস্থাপনা পরিচালক থাকাকালীন সহকর্মী চিকিৎসক ডাঃ প্রণব দাশগুপ্তসহ প্রবীণ এই চিকিৎসকের হেনস্থা হয়। কলকাতার চিকিৎসক মহল এতে ক্ষোভ প্রকাশ করে এবং সুরক্ষার দাবীতে সরব হন। ডাঃ ছেত্রী পশ্চিমবঙ্গের প্রাক্তন মুখ্যমন্ত্রী জ্যোতি বসুর ব্যক্তিগত চিকিৎসকও ছিলেন।
চিকিত্‍সা ক্ষেত্রে তার অবদানের স্বীকৃতি স্বরূপ বহু সম্মানে ভূষিত হয়েছেন ডাঃ মণিকুমার ছেত্রী। ১৯৭১ খ্রিস্টাব্দে মেডিক্যাল কাউন্সিল অফ ইন্ডিয়ার তরফে ডক্টর বি সি রায় মেমোরিয়াল রিসার্চ প্রোজেক্ট অ্যাওয়ার্ড দেওয়া হয় তাঁকে। ১৯৭৪ খ্রিস্টাব্দে পান ভারত সরকারের 'পদ্মশ্রী' সম্মান। এসএসকেএম হাসপাতালের রোনাল্ড রস বিল্ডিংয়ে মেডিসিন বিভাগে তার নামে একটি কেবিন রয়েছে। এছাড়া ১৯৬৯ খ্রিস্টাব্দে আমেরিকান কলেজ অফ কার্ডিওলজি থেকে, ১৯৭২ খ্রিস্টাব্দে ইন্ডিয়ান অ্যাকাডেমি অফ মেডিক্যাল সায়েন্সেস থেকে এবং ১৯৭৩ খ্রিস্টাব্দে রয়াল কলেজ অফ ফিজিসিয়ানস থেকে ফেলোশিপ প্রাপ্ত হন।
ডেকান হেরাল্ড

ডেকান হেরাল্ড (ডিএইচ) একটি ইংরেজি দৈনিক পত্রিকা যা ভারতের কর্ণাটক রাজ্য থেকে দ্য প্রিন্টার্স (মহীশূর) প্রাইভেট লিমিটেড, যা নেটকাল্লাপ পরিবার পরিচালিত একটি পারিবারিক ব্যবসা, কর্তৃক প্রকাশিত হয়। এর সাত সংস্করণ বেঙ্গালুরু, হুবলি, দাওয়ানগরে, হোসপেত, মহীশূর, ম্যাঙ্গালোর এবং গুলবর্গা থেকে মুদ্রিত হয়েছে। 
১৯৮৬ সালের ডিসেম্বরে ডেকান হেরাল্ড পত্রিকায় রবিবারের পরিপূরক ম্যাগাজিনে মোহাম্মদ দ্য ইডিয়ট নামে একটি বিতর্কিত ছোট গল্প প্রকাশিত হয়েছিল। 
গল্পটি ছিল মোহাম্মদ নামে এক প্রতিবন্ধী, আধো বুদ্ধিমান ছেলে সম্পর্কে, যে তার পরিবারের দারিদ্রতায় ভুগে শেষে আত্মহত্যা করেছিল। এটি এক কাল্পনিক গল্প যা মূলত পিকেএন নাম্বুদ্রি লিখেছেন এক দশক আগে মালায়ালাম ভাষায় এবং এর সাথে ইসলামিক নবী মুহাম্মদের কোন যোগসূত্র ছিল না। এটি প্রথম কন্নড় ভাষায় প্রকাশিত হওয়ার পরে কোনও অশান্তি তৈরি হয়নি। তবে, বেঙ্গালুরু শহরের মুসলমানরা তাদের নবীর উল্লেখ হিসাবে সেই গল্পটি নিয়েছিল এবং সহিংসতার প্রতিবাদ করেছিল। মার্চাররা তাণ্ডব চালিয়ে বেঙ্গালুরু, মহীশূর এবং মান্ড্যা শহরে পুলিশ কর্মীদের উপর হামলা করে। বেঙ্গালুরু এবং এর শহরতলিতে করফিউ জারি করা হয়েছিল। সংবাদপত্রের সম্পাদক, যিনি এর প্রকাশক, তাকে 'দুটি জনগোষ্ঠীর মধ্যে শত্রুতা পোষণ করা এবং জনসাধারণের শান্তির জন্য পূর্বপরিকল্পিতভাবে নিবন্ধ লেখার জন্য গ্রেপ্তার করা হয়েছিল। তবে শীঘ্রই তাকে জামিনে মুক্তি দেওয়া হয়েছিল। এই ঘটনায় কমপক্ষে চারজনের প্রাণহানির ঘটনা ঘটেছিল এবং ৫০ জনেরও বেশি লোক আহত হয়েছিল। এপি নিউজ অনুযায়ী, প্রাথমিকভাবে পুলিশের গুলিতে কমপক্ষে ১৬ জন প্রাণ হারিয়েছে, এবং ১৭৫ জনেরও বেশি গ্রেপ্তার করা হয়েছিল।
শ্লঁস্ক ভ্রৎসোয়াফ

ভ্রৎসোয়াফস্কি ক্লুব স্পোর্তোভি ভ্রৎসোয়াফ স্পঁউকা আকৎসিয়না (এছাড়াও ডাব্লিউকেএস শ্লঁস্ক ভ্রৎসোয়াফ, শ্লঁস্ক ভ্রৎসোয়াফ () অথবা শ্লঁস্ক নামে পরিচিত) হচ্ছে ভ্রৎসোয়াফ ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৪৭ সালে প্রতিষ্ঠিত হয়েছে। শ্লঁস্ক ভ্রৎসোয়াফ তাদের সকল হোম ম্যাচ ভ্রৎসোয়াফের স্তাদিওন মিয়েস্কিতে খেলে থাকে; যার ধারণক্ষমতা হচ্ছে ৪৪,৪১৬। বর্তমানে এই ক্লাবের ম্যানেজারের দায়িত্ব পালন করছেন ভিতেঁশ্লাভ লাভিশকা এবং সভাপতির দায়িত্ব পালন করছেন পিওত্র ভাশনিভস্কি। পোলীয় মধ্যমাঠের খেলোয়াড় শিশতফ মঁচিনস্কি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, শ্লঁস্ক ভ্রৎসোয়াফ এপর্যন্ত ৭টি শিরোপা জয়লাভ করেছে; যার মধ্যে ২টি একস্ত্রাকলাসা, ২টি পোলীয় কাপ, ১টি একস্ত্রাকলাসা কাপ এবং ২টি পোলীয় সুপার কাপ শিরোপা রয়েছে।
বাংলাদেশ কাবাডি ফেডারেশন

বাংলাদেশ কাবাডি ফেডারেশন হলো বাংলাদেশ কাবাডির সর্বোচ্চ জাতীয় সংস্থা এবং এটি বাংলাদেশের কাবাডি পরিচালনার জন্য একনিষ্ঠা দায়বদ্ধ। বাংলাদেশ কাবাডি ফেডারেশনের সভাপতি হলেন র‌্যাপিড অ্যাকশন ব্যাটালিয়নের (র‌্যাব) মহাপরিচালক চৌধুরী আবদুল্লাহ আল মামুনকেএবং সাধারণ সম্পাদক হলেন বাংলাদেশ পুলিশের ঢাকা রেঞ্জের ডিআইজি হাবিবুর রহমান।
বাংলাদেশ কাবাডি ফেডারেশন ১৯৭৩ সালে বাংলাদেশ অপেশাদার কাবাডি ফেডারেশন হিসাবে প্রতিষ্ঠিত হয়েছিল। এটি ১৯৭৩ সালে বাংলাদেশ দল ভারতের বিপক্ষে প্রথম আন্তর্জাতিক ম্যাচ খেলে। ১৯৭৮ সালে, এটি প্রতিষ্ঠাতা সদস্য হিসাবে এশীয় অপেশাদার কাবাডি ফেডারেশনে যোগদান করে। ১৯৯০ সালে এশিয়ান গেমসে কাবাডি যুক্ত হয়। বাংলাদেশ কাবাডি ফেডারেশন জাতীয় কাবাডি প্রতিযোগিতার আয়োজন করে থাকে।
ডেইলি এক্সেলসিয়র

ডেইলি এক্সেলসিয়র একটি ইংরেজি ভাষার সংবাদপত্র, যা জম্মু ও কাশ্মীরেরজম্মু শহর থেকে প্রকাশিত হয়। এটি এসডি রোহমেত্র প্রতিষ্ঠা করেছিলেন। সংবাদপত্রটি ১৯৬৫ সালের ১ জানুয়ারি থেকে প্রকাশিত হয়। এর বর্তমান সম্পাদক হলেন কমল রোহমেত্র ও নীরজ রোহমেত্র।
২০০৮ সালের ১১ ই মে জম্মু ও কাশ্মীরের সাম্বা জেলায় সন্ত্রাসবাদী ও সুরক্ষা বাহিনীর মধ্যে সশস্ত্র সংঘর্ষের ছবি তুলতে গিয়ে ফটো সাংবাদিক অশোক সোধি নিহত হন। একটি বুলেট তাকে আঘাত করে তখন তিনি এই সংঘর্ষের আরও ভাল ছবি নিতে আরও কাছে গিয়েছিলেন।
চিংচুয়ে মসজিদ

জিঞ্জু মসজিদ () চীনের চিয়াংসু প্রদেশের নানচিংয়ের কিনহুই শহরে অবস্থিত একটি মসজিদ। কিনহুই শহরে ২৮ নং শেংজু রোডে মসজিদটি অবস্থিত। 
১৩৮৮ সালে মিং রাজবংশের হংকউ সম্রাটের আদেশে মসজিদটি নির্মাণ করা হয়। ১৯৯২ সালে মসজিদটির নির্মাণ কাজ শেষ হয়। জুয়ান্ডে সম্রাটের শাসনকালে চেং মসজিদটি সংস্কারের জন্য আবেদন করে এবং ১৪৩০ সালে মসজিদের প্রথম মেরামত কাজ শেষ হয়। ষোড়শ শতাব্দীর মধ্যভাগে জিয়াজিং সম্রাট কর্তৃক মসজিদটিকে আরও সম্প্রসারণ এবং মেরামত করা হয়। ১৪৯২, ১৮৭৭, ১৮৭৯, ১৯৫৭, ১৯৮২, ১৯৮৪ এবং ২০০২ সালে মসজিদটিকে মেরামত করা হয়। উনিশ শতকের শেষের দিকে তাইপিং বিদ্রোহের ফলে মসজিদটির মূল আয়তন ১৬৪ একর থেকে মাত্র ১৬৫০ বর্গমিটার নামিয়ে আনা হয় এবং মসজিদ কর্তৃক প্রদত্ত শুল্ক কমিয়ে আনা হয়। বর্তমান মসজিদ কাঠামোটি চিং রাজবংশের শাসনকালের শেষদিকে নির্মাণ করা হয়েছে এবং মসজিদের আয়তন হ্রাস করে ০.৪ হেক্টর করা হয়। ২০০৮ সালে নানজিং পৌরসভার সহায়তায় মসজিদটি মেরামত ও সংস্কার করা হয়। ২০১৪ সালে মসজিদ সংলগ্ন প্রাথমিক বিদ্যালয়টি সরকার কর্তৃক মসজিদের সাথে যুক্ত করায় ক্ষেত্রফল দ্বিগুণ হয়ে যায়।
চীন-ইসলামী স্থাপত্য শৈলীর সংমিশ্রণে মসজিদটি তৈরি করা হয়েছে। মসজিদের তিনটি প্রবেশপথ আছে। প্রবেশপথগুলোর উপর রাজকীয় ফলক আছে। ফলকের শীর্ষের মাঝ বরাবর "রাজকীয় আদেশ দ্বারা প্রদত্ত" এবং এর নিচে এটি "জিঙ্গজুয়েসি" (মসজিদটির নাম) লেখা আছে। মসজিদটিতে বেশ কয়েকটি উঠান, একটি অভ্যর্থনা কক্ষ, একটি অযুখানা, একটি সাক্ষাৎ ঘর, অতিথিদের থাকার ঘর, একটি নামাজঘর, একটি রান্নাঘর আছে। মসজিদের পশ্চিম প্রান্তে একটি মিহরাব আছে। মসজিদটি নানজিং মেট্রোর সানশাজি স্টেশনের উত্তর পূর্ব দিকে হেঁটে যাওয়া যাবে এমন দূরত্বে অবস্থিত।
কার্ডওয়েল লিলি

কার্ডওয়েল লিলি () দক্ষিণ-পূর্ব এশিয়া ও অস্ট্রেলিয়ার গাছ। পৃথিবীর বিভিন্ন উষ্ণ অঞ্চলে আকর্ষণীয় কন্দজ ফুল হিসেবে সুপরিচিত। এরা মূলত বৃষ্টিবহুল বন ও সাগরপাড়ের বাসিন্দা। ইংরেজিতে Brisbane Lily বা Northern Christmas Lily নামেও পরিচিত। কার্ডওয়েল লিলি ("Proiphys amboinensis") বহুবর্ষজীবী কন্দজ গাছ। বড় আকৃতির পাতাগুলো লম্বায় ২৫ সে.মি. এবং চওড়ায় ৩৫ সে.মি. পর্যন্ত হতে পারে, দেখতে অনেকটা কিডনি আকৃতির, কিনারা ওপরের দিকে মোড়ানো এবং সুস্পষ্ট শিরাযুক্ত। কাণ্ড ১৫ থেকে ৬০ সে.মি. পর্যন্ত দীর্ঘ হতে পারে। সাদা রঙের ফুলগুলো ফোটে গ্রীষ্মে, অন্তত ১৮টি ফুলের একটি বড় থোঁকা থাকে। প্রতিটি একক ফুলের পাপড়ির সংখ্যা ছয়, হলদেটে পরাগকেশর অনেকটাই দৃশ্যমান। ফুল দীর্ঘস্থায়ী। সাধারণত শীতের আগেই রিক্ত মঞ্জরিদণ্ড নিজের দীনতা জানান দিতে শুরু করে। তারপর হিমেল বাতাসের স্পর্শে ধীরে ধীরে ধড়টা শুকিয়ে ওরা মাটির কম্বলে শীতঘুমে চলে যায়। ফুল দীর্ঘস্থায়ী হওয়ায় সব ধরনের বাগানেই শোভা বৃদ্ধির জন্য রোপণ করা যেতে পারে। টবেও চাষযোগ্য। বাড়ির লনে বেশ মানানসই।
ত্রিপুরা বাণী

ত্রিপুরা বাণী অল ইন্ডিয়া ফরওয়ার্ড ব্লকের ত্রিপুরা রাজ্য কমিটির বাংলা ভাষার মুখপত্র। "ত্রিপুরা বানী" একটি সাপ্তাহিক সংবাদপত্র। এটি আগরতলা থেকে প্রকাশিত হয়। ২০০৭ সালে এটি ৫,৮৯৫ অনুলিপি প্রচলনের দাবি করেছে।
মিশরীয় ভাষা

মিশরীয় ভাষা (মিশরীয়: "r n km.t", , কিবতি: ϯⲙⲉⲧⲣⲉⲙⲛ̀ⲭⲏⲙⲓ) ছিল প্রাচীন মিশরে কথিত একটি আফ্রো-এশীয় ভাষা। পুরনো মিশরীয় পর্যায় (খ্রিস্টপূর্ব চতুর্থ সহস্রাব্দের মধ্য ভাগ, মিশরের পুরনো রাজ্য) থেকে সুদীর্ঘকাল এই ভাষা প্রচলিত ছিল। এই ভাষায় রচিত সবচেয়ে পুরনো সম্পূর্ণ লিখিত যে বাক্যটি পাওয়া গিয়েছে সেটি আনুমানিক খ্রিস্টপূর্ব ২৬৯০ অব্দে লেখা। এই কারণে এই ভাষাটিকে সুমেরীয় ভাষার সঙ্গে প্রাচীনতম নথিভুক্ত ভাষাগুলির অন্যতম মনে করা হয়।
এই ভাষার ধ্রুপদি রূপটি মধ্য মিশরীয় নামে পরিচিত, যা মিশরের মধ্য রাজ্যের স্থানীয় ভাষা ছিল। এই রূপটি রোমান শাসনকাল পর্যন্ত মিশরের সাহিত্যের ভাষা হিসেবে প্রচলিত ছিল। কথ্য ভাষাটি বিবর্তিত হয়ে ধ্রুপদি প্রাচীন যুগে ডেমোটিক এবং শেষ পর্যন্ত খ্রিস্টীয়করণের যুগে কিবতীয় ভাষায় পরিণত হয়। খ্রিস্টীয় সপ্তদশ শতাব্দীর মধ্যে কথ্য কপটিক প্রায় অবলুপ্ত হয়ে যায়। তবে তা এখনও আলেকজান্দ্রিয়ার কপটিক অর্থোডক্স চার্চের গণপ্রার্থনা-সম্পর্কিত ভাষা হিসেবে ব্যবহৃত হয়ে থাকে।
Important Note: The old grammars and dictionaries of E. A. Wallis Budge have long been considered obsolete by Egyptologists, even though these books are still available for purchase.
More book information is available at Glyphs and Grammars.